Regnitz
Regnitz (serbsce tež Regnica) je něhdźe 59 kilometrow dołha rěka w sewjernej Bayerskej a lěwy přitok Mohana. Wona nastanje při zliwje rěčkow Pegnitz a Rednitz w frankowskim Fürthu a běži hłownje do sewjerneho směra přez Erlangen, prjedy hač so za Babinom do Mohana wuliwa, při čimž ma wjace wody hač Mohan sam. Hromadźe z přitokom Rednitz a jeje žórlicu Frankowski Rezat je 162 kilometrow dołha.
Je njewěste, hač pochadźa mjeno rěki wot słowa „rěka“ ze słowjanskich rěčow. Přitočnišćo Mohana słušeše pak we 8. lětstotku do słowjanskeho sydlenskeho teritorija.
Přez Regnitzowy doł wjedźe wot 1960 do 1972 natwarjeny Mohano-Dunajowy kanal, kotryž zmóžnja zwisk mjez Sewjernym a Čornym morjom. Dalšej wobchadnej pućej w dolinje stej awtodróha A 73 (Suhl–Nürnberg) a železniska čara Nürnberg–Babin.
WobrazyWobdźěłać
Móst awtodróhi A 3 přez rěku pola Eltersdorfa
Wodowa milinarnja při rěce w Erlangenje
Historiske rybarske sydlišćo Klein Venedig w Babinje
vec_Latn szl_Latn szl_Latn szl_Latn bos_Latn szl_Latn pol_Latn lim_Latn